钦定古今图书集成/历象汇编/乾象典/第024卷 > 《诗经》 > 《小雅大东篇》
## 钦定古今图书集成/历象汇编/乾象典/第024卷 > 《诗经》 > 《小雅大东篇》

东有启明，西有长庚。有救天毕，载施之行。

〈朱注〉《启明》、长庚，皆金星也。以其先日而出，故谓之《启明》；以其后日而入，故谓之“长庚。”盖金、水二星常附日行，而或先或后，但金大水小，故独以金星为言也。行，行列也。言《启明》《长庚》亦无实用，但施之行列而已。